TVIRTINU

UAB „Vilniaus viešasis transportas“

Technikos direktorius

Juozapas Grabys

2015-12-01

PRITARTA

UAB „Vilniaus viešasis transportas“

Viešųjų pirkimų komisijos

2015-12-01 posėdžio protokolu Nr. 49C(131 -2)-437

**TROLEIBUSŲ ŠKODA 14TR IR SOLARIS TROLLINO 15 AC SROVĖS IMTUVŲ KONTAKTINIŲ ĮDĖKLŲ PIRKIMO**

**SUPAPRASTINTO ATVIRO KONKURSO BŪDU**

**SĄLYGOS**

**TURINYS**

|  |  |
| --- | --- |
| 1. BENDROSIOS NUOSTATOS | 2 psl. |
| 2. PIRKIMO OBJEKTAS IR REIKALAVIMAI PASIŪLYMO TURINIUI | 2 psl. |
| 3. TIEKĖJŲ KVALIFIKACIJOS REIKALAVIMAI | 3 psl. |
| 4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE | 6 psl. |
| 5. PASIŪLYMŲ RENGIMAS, PATEIKIMAS, KEITIMAS | 6 psl. |
| 6. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI |  |
| 8 psl. |
| 7. PIRKIMO DOKUMENTŲ PAAIŠKINIMAI, PATIKSLINIMAI, PAKEITIMAI | 8 psl. |
| 8. VOKŲ SU PASIŪLYMAIS ATPLĖŠIMO PROCEDŪRA | 9 psl. |
| 9. TIEKĖJŲ KVALIFIKACIJOS TIKRINIMAS, PASIŪLYMŲ NAGRINĖJIMAS, VERTINIMAS IR PALYGINIMAS, PASIŪLYMŲ ATMETIMO PRIEŽASTYS |  |
| 9 psl. |
| 10. PASIŪLYMŲ EILĖS IR LAIMĖTOJO NUSTATYMAS | 11 psl. |
| 11. PERKANČIOSIOS ORGANIZACIJOS SIŪLOMOS ŠALIMS PASIRAŠYTI PIRKIMO SUTARTIES PROJEKTAS |  |
| 12 psl. |
| 12. PRETENZIJŲ IR GINČŲ NAGRINĖJIMO TVARKA | 12 psl. |
| 13. BAIGIAMOSIOS NUOSTATOS | 12 psl. |
|  |  |
| **PRIEDAI:** |  |
| 1. TECHNINĖ SPECIFIKACIJA | 13 psl. |
| 2. PASIŪLYMO FORMA | 14 psl. |
| 3. TIEKĖJO DEKLARACIJA | 16 psl. |
| 4. PIRKIMO SUTARTIES PROJEKTAS | 17 psl. |

BENDROSIOS NUOSTATOS

1.1. Perkančioji organizacija – UAB „Vilniaus viešasis transportas“, Žolyno g. 15, LT-10209 Vilnius, įmonės kodas 302683277 (toliau – Perkančioji organizacija). Perkančioji organizacija yra pridėtinės vertės mokesčio (toliau – PVM) mokėtoja – PVM mokėtojo kodas LT100006468313.

1.2. Viešasis pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Perkančiosios organizacijos generalinio direktoriaus 2015 m. sausio 5 d. įsakymu Nr. V-2(1.12) patvirtintomis Supaprastintų viešųjų pirkimų taisyklėmis (toliau – Taisyklės), paskelbtomis Centrinėje viešųjų pirkimų informacinėje sistemoje (toliau – CVP IS) bei Perkančiosios organizacijos tinklalapyje (www.vilniausviesasistransportas.lt), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis. Pagrindinės Vartojamos sąvokos apibrėžtos Viešųjų pirkimų įstatyme ir Taisyklėse.

1.3. Pirkimo tikslas – supaprastinto atviro konkurso būdu parinkti tiekėją, kuris pagal sudarytą pirkimo sutartį (toliau – sutartis) Perkančiajai organizacijai tiektų troleibusų Škoda 14Tr ir Solaris Trollino 15 AC srovės imtuvų kontaktinius įdėklus **(BVPŽ kodas: 34300000-0 „Transporto priemonių ir jų variklių dalys ir pagalbiniai reikmenys“)**.

1.4. Viešąjį pirkimą (toliau – pirkimas) atlieka Perkančiosios organizacijos Viešųjų pirkimų komisija (toliau – Komisija).

1.5. Skelbimas apie pirkimą paskelbtas CVP IS (https://pirkimai.eviesiejipirkimai.lt). Pirkimo dokumentai (pirkimo sąlygos, jų paaiškinimai, patikslinimai, papildymai, pakeitimai) skelbiami CVP IS (https://pirkimai.eviesiejipirkimai.lt/) kartu su skelbimu apie pirkimą ir papildomai skelbiami Perkančiosios organizacijos tinklalapyje (www.vilniausviesasistransprotas.lt).

1.6. Troleibusų Škoda 14Tr ir Solaris Trollino 15 AC srovės imtuvų kontaktinių įdėklų konkurso sąlygų projektas 2015 m. lapkričio 20 d. buvo paskelbtas Centriniame viešųjų pirkimų portale (www.cvpp.lt, Nr. 262600) ir Perkančiosios organizacijos tinklapyje (www.vilniausviesasistransportas.lt). Išankstinis pirkimas paskelbtas nebuvo.

1.7. Pirkimas vykdomas elektroniniu būdu CVP IS priemonėmis. Perkančioji organizacija neteikia tiekėjams pirkimo dokumentų popierinio varianto. Tiekėjai turėtų atidžiai stebėti CVP IS talpinamus pirkimo dokumentų paaiškinimus bei papildymus.

1.8. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl pirkimo sąlygų, vadovaujamasi racionalumo principu.

1.9. Pirkime gali dalyvauti kiekvienas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė – galintis pasiūlyti ar siūlantis prekes, paslaugas ar darbus (toliau – tiekėjas, dalyvis).

1.10. Įgalioti asmenys palaikyti tiesioginį ryšį su tiekėjais yra:

1.10.1. UAB „Vilniaus viešasis transportas“ Pirkimų skyriaus viršininkas Linas Želvys, Žolyno g. 15, LT-10209 Vilnius, 208 kab., tel. (8 5) 279 4708, faksas (8 5) 234 1935, el. paštas: linas.zelvys@vilniausvt.lt;

1.10.2. UAB „Vilniaus viešasis transportas“ Pirkimų skyriaus vyresnysis pirkimų vadybininkas Dainius Voveris, Žolyno g. 15, LT-10209 Vilnius, 102 kab., tel. (8 5) 239 4773, faksas (8 5) 239 4749, el. paštas dainius.voveris@vilniausvt.lt.

PIRKIMO OBJEKTAS IR REIKALAVIMAI PASIŪLYMO TURINIUI

2.1. Pirkimo objektas – troleibusų Škoda 14Tr ir Solaris Trollino 15 AC srovės imtuvų kontaktiniai įdėklai (toliau – Prekė).

2.2. Pirkimas į dalis neskaidomas.

2.3. Perkamų Prekių savybės, kiekiai ir reikalavimai apibūdinti pirkimo sąlygų 1 priede „Troleibusų Škoda 14Tr ir Solaris Trollino 15 AC srovės imtuvų kontaktinių įdėklų techninė specifikacija“ (toliau – Specifikacija). Jeigu Specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam.

2.4. Sutarties galiojimo terminas – 14 mėnesių nuo sutarties įsigaliojimo dienos.

2.5. Prekės bus perkamos dalimis, Prekių pristatymą išskaidant į keturis etapus:

2.5.1. 1 etapas – 5 500 vnt. Prekių turi būti pristatyta per 1 mėn. nuo sutarties įsigaliojimo dienos;

2.5.2. 2 etapas – 5 500 vnt. Prekių turi būti pristatyta per 3 mėn. nuo 1 etapo pabaigos;

2.5.3. 3 etapas – 5 500 vnt. Prekių turi būti pristatyta per 4 mėn. nuo 2 etapo pabaigos;

2.5.4. 4 etapas – 5 500 vnt. Prekių turi būti pristatyta per 4 mėn. nuo 3 etapo pabaigos.

Bendras Prekių pristatymo terminas negali būti ilgesnis nei 12 mėnesių nuo sutarties įsigaliojimo dienos.

2.6. Pirkimo sutartis baigiasi pristačius visas Prekes, kai šalys tinkamai įvykdo visas iš pirkimo sutarties kylančias prievoles, įskaitant ir Perkančiosios organizacijos visišką apmokėjimą tiekėjui už pristatytas Prekes arba kai sutarties šalys sutaria pirkimo sutartį nutraukti, arba pirkimo sutartis nutraukiama įstatymu ar pirkimo sutartyje nustatytais atvejais.

TIEKĖJŲ KVALIFIKACIJOS REIKALAVIMAI

3.1. Tiekėjai, dalyvaujantys pirkime, turi atitikti šiuos minimalius kvalifikacijos reikalavimus ir pateikti tai patvirtinančius dokumentus:

| Eil. Nr. | Minimalūs kvalifikaciniai reikalavimai tiekėjui | Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus |
| --- | --- | --- |
| 3.1.1. | Tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.  Jeigu pateikiamas dokumentas yra išduotas elektronine forma, tiekėjas privalo jį pateikti \*.adoc formatu.  Nurodytas dokumentas turi būti išduotas ne anksčiau nei 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 3.1.2. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis **(fizinis asmuo)**, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | 1) Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.  Jeigu pateikiamas dokumentas yra išduotas elektronine forma, tiekėjas privalo jį pateikti \*.adoc formatu.  Nurodytas dokumentas turi būti išduotas ne anksčiau kaip 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Laisvos formos tiekėjo deklaracija, patvirtinanti, kad juridinio asmens dalyvis (fizinis asmuo) (nurodant fizinio asmens vardą, pavardę), turi balsų daugumą (50 proc. + 1 balsas) juridinio asmens dalyvių susirinkime.  Jei tiekėjas neteikia 1) ir 2) punktuose nurodytų dokumentų, turi būti pateikta laisvos formos tiekėjo deklaracija, patvirtinanti vieną iš šių sąlygų: 1) kad balsų daugumos (50 proc. + 1 balsas) juridinio asmens dalyvių susirinkime neturi nei vienas juridinio asmens dalyvis (fizinis asmuo), arba 2) kad balsų daugumą turintis dalyvis yra juridinis asmuo. |
| 3.1.3. | Tiekėjas nebankrutuojantis (nebankrutavęs), nelikviduojamas, su kreditoriais nesudaręs taikos sutarties (tiekėjo ir kreditorių susitarimas tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar atsisakyti), nesustabdęs ar neapribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši. | 1) Tiekėjas, kuris yra fizinis asmuo, registruotas Lietuvos Respublikoje, pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti aukščiau nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.  Kitos valstybės tiekėjas pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą.  Nurodytas dokumentas turi būti išduotas ne anksčiau nei 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Tiekėjo deklaracija (pirkimo sąlygų 3 priede pateikiamas tiekėjo deklaracijos formos pavyzdys), kad tiekėjas su kreditoriais nėra sudaręs taikos sutarties, nesustabdęs ar neapribojęs savo veiklos. |
| 3.1.4. | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Pateikiamos:  Profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla. Lietuvos Respublikoje registruotas tiekėjas pateikia: valstybės įmonės Registrų centro išduotą juridinių asmenų registro išplėstinį išrašą\* arba trumpąjį išrašą\* ir įstatus (aktualią įstatų redakciją), asmuo, besiverčiantis veikla turint verslo liudijimą, – verslo liudijimą.  \*Nurodytas dokumentas turi būti  išduotas ne anksčiau kaip 90 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |

3.2. Pastabos:

3.2.1. Perkančioji organizacija pasilieka sau teisę prašyti dokumentų originalų;

3.2.2. Perkančioji organizacija pripažįsta kitose valstybėse išduotus lygiaverčius minimalius kvalifikacijos reikalavimus įrodančius dokumentus;

3.2.3. jeigu tiekėjas dėl pateisinamų priežasčių negali pateikti Perkančiosios organizacijos reikalaujamų dokumentų, jis turi teisę vietoje jų pateikti kitus Perkančiajai organizacijai priimtinus dokumentus ar informaciją, kurie patvirtintų, kad tiekėjo kvalifikacija atitinka keliamus reikalavimus;

3.2.4. jeigu tiekėjas negali pateikti pirkimo sąlygose nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų pirkimo sąlygose keliamų klausimų, jie gali būti pakeisti priesaikos deklaracija arba šalyse, kuriose ji netaikoma, – oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko;

3.2.5. užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

3.3. Tiekėjas turi atitikti visus 3.1.1 – 3.1.4 punktuose nustatytus minimalius kvalifikacinius reikalavimus.

3.4. Jei pasiūlymą pateikia ūkio subjektų grupė, šių pirkimo sąlygų 3.1.1, 3.1.2 ir 3.1.3 punktuose nustatytus kvalifikacijos reikalavimus turi atitikti kiekvienas ūkio subjektų grupės narys atskirai, o šių pirkimo sąlygų 3.1.4 punkte nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.

3.5. Perkančioji organizacija reikalauja, kad tiekėjas savo pasiūlyme nurodytų, kokius subtiekėjus ir kokiai pirkimo daliai (apimtis pinigine išraiška ir dalis procentais) atlikti jis ketina pasitelkti. Šis reikalavimas nekeičia pagrindinio tiekėjo atsakomybės dėl numatomos sudaryti sutarties įvykdymo. Tiekėjas kartu su pasiūlymu privalo pateikti subtiekėjų sutikimą dalyvauti pirkime. Kiekvienas subtiekėjas turi atitikti 3.1.4 punkte nustatytus kvalifikacijos reikalavimus ir pateikti tai patvirtinančius nurodytus dokumentus. Pirkimo sąlygų 3.1.4 punkte nustatytus kvalifikacijos reikalavimus turi atitikti ir tiekėjas, ir jo pasitelkiamas subtiekėjas atskirai arba kartu toje veiklos srityje, kurioje bus atsakingi vykdant sutartį.

3.6. Vietoje 3.1.4 punkte nurodytų dokumentų (valstybės įmonės Registrų centro išduoto juridinių asmenų registro išplėstinio išrašo arba trumpojo išrašo ir įstatų (aktualios įstatų redakcijos), ar verslo liudijimo (taikoma asmeniui, besiverčianciam veikla turint verslo liudijimą)) tiekėjas gali pateikti Viešųjų pirkimų tarnybos prie Lietuvos Respublikos Vyriausybės ar kompetentingos užsienio institucijos išduotos pažymos kopiją jei jos išduota pažyma patvirtina atitikimą aukščiau nustatytiems reikalavimams. Perkančioji organizacija turi teisę paprašyti tiekėjo, kad jis pristatytų pažymos originalą.

3.7. Tiekėjas gali remtis kitų ūkio subjektų pajėgumais, neatsižvelgiant į tai, kokio teisinio pobūdžio yra jų ryšiai. Šiuo atveju tiekėjas privalo įrodyti Perkančiajai organizacijai, kad vykdant sutartį tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.

3.8. Jei bendrą pasiūlymą pateikia ūkio subjektų grupė, reikiamus visų ūkio subjektų grupės narių kvalifikaciją įrodančius dokumentus teikia tik ūkio subjektas, atstovaujantis ūkio subjektų grupei ir rengiantis bendrą pasiūlymą.

3.9. Pasiūlyme turi būti tiekėjo, ūkio subjektų grupės narių, jei pasiūlymą pateikia ūkio subjektų grupė, subtiekėjų reikalaujamus kvalifikacijos kriterijus pagrindžiantys dokumentai.

3.10. Tiekėjų kvalifikacijos vertinimo tvarka – bus tikrinama kiekvieno tiekėjo kvalifikacija, ar tiekėjas atitinka pirkimo dokumentuose nurodytus minimalius kvalifikacinius reikalavimus.

3.11. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Pasiūlymą gali pateikti ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutartį.

4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su Perkančiąja organizacija numatomą sudaryti pirkimo sutartį, šių įsipareigojimų vertės dalis bendroje sutarties vertėje. Jungtinės veiklos sutartis turi numatyti solidariąją visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir kam teikti su pasiūlymo vertinimu susijusią informaciją).

4.3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.

PASIŪLYMŲ RENGIMAS, PATEIKIMAS, KEITIMAS

5.1. Pateikdamas pasiūlymą tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.

5.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt/. Pasiūlymai, pateikti popierinėje formoje arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.

5.3. Elektroninėmis priemonėmis pasiūlymus gali teikti tiktai CVP IS (https://pirkimai.eviesiejipirkimai.lt/) registruoti tiekėjai. Registracija CVP IS yra nemokama.

5.4. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. **Jei pasiūlymą elektroniniu parašu patvirtina ne tiekėjo vadovas, kartu su pasiūlymu turi būti pateiktas įgaliojimas kitam asmeniui, suteikiantis jam teisę pasiūlymą pasirašyti elektroniniu parašu**.

5.5. Tiekėjas, teikdamas pasiūlymą, privalo siūlyti visą Prekių kiekį, kaip nurodyta Specifikacijoje.

5.6. Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems minimaliems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. elektroninėmis priemonėmis tiesiogiai suformuoti dokumentai arba skaitmeninės dokumentų kopijos pateikiami prijungiant („prisegant“) juos prie pasiūlymo. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: \*.pdf, \*.jpg, \*.doc ir kt.).

5.7. Pateikiant dokumentus elektronine forma, t. y. tiesiogiai suformuojant elektroninėmis priemonėmis arba pateikiant skaitmenines dokumentų kopijas, ir pasiūlymą pasirašant saugiu elektroniniu parašu yra deklaruojama, kad dokumentų elektroninės formos arba dokumentų skaitmeninės kopijos yra tikros. Perkančioji organizacija pasilieka sau teisę prašyti dokumentų originalų.

5.8. Tiekėjo pasiūlymas bei kita korespondencija pateikiama lietuvių kalba, laikantis pirkimo sąlygose išdėstytų reikalavimų pasiūlymo pateikimo struktūrai, turiniui ir formai. Jei atitinkami dokumentai yra išduoti kita kalba, tiekėjas privalo pateikti jų vertimą į lietuvių kalbą. Vertimas turi būti patvirtintas vertėjo parašu. Prekių techninės specifikacijos dokumentų vertimas gali būti patvirtintas tik tiekėjo ar jo įgalioto atstovo parašu.

5.9. Tiekėjas (fizinis ar juridinis asmuo) gali pateikti Perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

5.10. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.11. Tiekėjas savo pasiūlymą CVP IS privalo parengti CVP IS pasiūlymo lango eilutėje „Prisegti dokumentai“ pateikdamas užpildytą pasiūlymo formą ir kitus reikalaujamus dokumentus.

5.12. Pasiūlymą sudaro tiekėjo pateiktų duomenų ir dokumentų elektroninėje formoje CVP IS priemonėmis visuma:

5.12.1. užpildytas pasiūlymas pagal **2 priedą** **„Pasiūlymo forma“**;

5.12.2. tiekėjo kvalifikaciją įrodantys dokumentai;

5.12.3. įgaliojimas ar kitas dokumentas, pvz., pareigybės aprašymas, suteikiantis teisę pasirašyti tiekėjo pasiūlymą, tiekėjo deklaraciją ir / ar kitus dokumentus (taikoma, kai pasiūlymą CVP IS galiojančiu saugiu elektroniniu parašu patvirtina ne įmonės vadovas, o kitas asmuo);

5.12.4. Prekių gamintojų išduoti Prekių atitikties sertifikatai, bandymų protokolai ar kiti dokumentai, įrodantys Prekių (gaminių) atitikimą specifikacijoje nurodytiems standartams ir reikalavimams;

5.12.5. Prekių gamintojų patvirtinti siūlomų Prekių brėžiniai, cheminę sudėtį nurodantys dokumentai;

5.12.6. siūlomų Prekių pavyzdžiai (10 vnt.);

5.12.7. jungtinės veiklos sutarties kopija, jei pasiūlymą teikia ūkio subjektų grupė;

5.12.8. kiti pasiūlymo priedai ir reikalingi dokumentai ar medžiaga.

5.13. Pasiūlymo kaina ir Prekių įkainiai turi būti pateikiama elektroniniu būdu: tik CVP IS priemonėmis prisegtuose pasiūlymo dokumentuose – užpildytame 2 priede. Tiekėjui „prisegtame“ pasiūlyme, parengtame pagal pirkimo sąlygų 2 priedą nenurodžius pasiūlymo kainų ir Prekių įkainių arba „neprisegus“ pasiūlymo, parengto pagal šių pirkimo sąlygų 2 priedą, Perkančioji organizacija tiekėjo pasiūlymą atmes.

5.14. Pasiūlyme nurodoma galutinė pasiūlymo kaina ir Prekių įkainiai turi būti apskaičiuoti ir išreikšti taip, kaip nurodyta 2 priede. Apskaičiuojant kainą turi būti atsižvelgta į visą perkamą Prekės kiekį, į pasiūlymo kainos sudėtines dalis, į Specifikacijos reikalavimus, į sutarties projekte (4 priedas) numatytą atsiskaitymo už pateiktas Prekes terminą bei į visus kitus šio viešojo pirkimo dokumentų reikalavimus. Į galutinę pasiūlymo kainą ir Preklių įkainius turi būti įskaičiuotos visos išlaidos ir mokesčiai, įskaitant Prekių pristatymo, jų iškrovimo (pakrovimo), muito, draudimo bei kitos išlaidos, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM. Pasiūlymo formoje galutinė pasiūlymo kaina ir siūlomų Prekės įkainiai turi būti skaičiuojami tikslumo lygiu iki kainos šimtųjų dalių, t. y. ne daugiau nei du skaičiai po kablelio. **Galutinė pasiūlymo kaina su PVM turi būti nurodyta ir žodžiais.**

5.15. PVM mokesčiai turi būti nurodomi atskirai. Ne Lietuvos Respublikoje registruoti tiekėjai privalo į galutinę pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). Jei pasiūlymą teikia ne Lietuvos Respublikoje registruoti tiekėjai, kainas jie pateikia be PVM, **užpildydami 2 priedą**.

5.16. Tiekėjas, teikdamas pasiūlymą, turi nurodyti, kuri tiekėjo pateikiama informacija (pasiūlymo dalis (-ys)) yra konfidenciali. Tiekėjo pasiūlyme nurodoma konficenciali infomacija turi atitikti Viešųjų pirkimų įstatymo ir Civilinio kodekso reikalavimams. Dalyvių reikalavimu, Perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią. Taip pat, vadovaudamasi Viešųjų pirkimų įstatymo 18 str. 11 dalimi, Perkančioji organizacija privalo paskelbti laimėjusio tiekėjo pasiūlymą CVP IS. **Siekiant, kad Perkančioji organizacija galėtų užtikrinti tiekėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“.** Konfidencialiais negali būti laikoma siūlomos prekės gamintojo, tiekėjo, prekės modelio pavadinimas, pasiūlyme nurodyti subtiekėjai *(jei tokie yra)*, galutinė pasiūlymo kaina, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkančioji organizacija gali kreiptis į tiekėją prašydama pagrįsti informacijos konfidencialumą, jeigu tiekėjas pasiūlymo formoje nepagrindė informacijos konfidencialumo.

5.17. Tiekėjas iki pasiūlymų pateikimo termino pabaigos Perkančiajai organizacijai privalo pristatyti mažiausiai **10 vnt.** Prekių pavyzdžių. Pavyzdžiai turi būti supakuoti. Ant pakuotės turi būti nurodyta: „UAB „Vilniaus viešasis transportas”, Žolyno g. 15, LT-10209 Vilnius. „Troleibusų Škoda 14Tr ir Solaris Trollino 15 AC srovės imtuvų kontaktinių įdėklų pirkimas“. Supaprastintas atviras konkursas. Prekių pavyzdžiai.“ Taip pat nurodomas Tiekėjo pavadinimas, adresas, telefonas. Prekių pavyzdžiai grąžinami nebus.

5.18. **Elektroninis pasiūlymas CVP IS priemonėmis turi būti pateiktas iki 2015 m. gruodžio 17 d. 10 val. 00 min. Lietuvos laiku.** Vėliau gautas elektroninis pasiūlymas nenagrinėjamas. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

5.19. Pasiūlymas turi galioti ne trumpiau nei 90 kalendorinių dienų nuo paskutinės pasiūlymų pateikimo dienos, šią dieną įskaičiuojant į pasiūlymų galiojimo laikotarpį, t. y. ne trumpiau nei iki 2016 m. kovo 15 d. imtinai. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose. Jei pasiūlyme nurodytas trumpesnis jo galiojimo terminas, pasiūlymas bus atmestas.

5.20. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija paskelbia Viešųjų pirkimų įstatymo nustatyta tvarka – patikslindama skelbimą CVP IS ir pranešdama CVP IS susirašinėjimo priemonėmis prie pirkimo prisijungusiems tiekėjams.

5.21. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti arba pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą”. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

5.22. Tiekėjas prisiima visus kaštus, susijusius su pasiūlymo rengimu ir įteikimu. Perkančioji organizacija nėra atsakinga ar įpareigota dėl šių kaštų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Perkančioji organizacija neatsako už elektros tiekimo, CVP IS sutrikimus ar už pavėluotai gautą pasiūlymą.

PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI

6.1. Perkančioji organizacija nereikalauja kartu su pasiūlymu pateikti pasiūlymo galiojimo užtikrinimo.

6.2. Perkančioji organizacija reikalauja, kad sutarties sąlygų įvykdymas būtų užtikrinamas netesybomis pagal pirkimo sąlygų 4 priede pateikto sutarties projekto reikalavimus.

PIRKIMO DOKUMENTŲ PAAIŠKINIMAI, PATIKSLINIMAI, PAKEITIMAI

7.1. Perkančiosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Perkančioji organizacija visus gautus klausimus ir visus atsakymus į juos, visus kitus pirkimo sąlygų paaiškinimus ir patikslinimus skelbs CVP IS, kur yra skelbiami visi šio pirkimo dokumentai.

7.2. Bet kokia informacija, pirkimo sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

7.3. Perkančioji organizacija atsako į kiekvieną tiekėjo rašytinį prašymą paaiškinti pirkimo sąlygas, jeigu prašymas gautas ne vėliau nei prieš 5 (penkias) darbo dienas iki pasiūlymų pateikimo termino pabaigos.

7.4. Perkančioji organizacija į gautą prašymą paaiškinti pirkimo sąlygas atsako ne ilgiau nei per 3 (tris) darbo dienas nuo jo gavimo dienos. Perkančioji organizacija, CVP IS susirašinėjimo priemonėmis atsakydama tiekėjui, kartu CVP IS susirašinėjimo priemonėmis siunčia paaiškinimus ir visiems kitiems prie pirkimo CVP IS prisijungusiems tiekėjams, bet nenurodo, iš ko gavo prašymą paaiškinti pirkimo sąlygas. Atsakymas siunčiamas taip, kad prie pirkimo CVP IS prisijungę tiekėjai jį gautų ne vėliau nei likus 2 (dvi) darbo dienoms iki pasiūlymų pateikimo termino pabaigos.

7.5. Jei Perkančioji organizacija nespėja parengti atsakymo į prašymą paaiškinti pirkimo sąlygas ir CVP IS susirašinėjimo priemonėmis išsiųsti jo prie pirkimo CVP IS prisijungusiems tiekėjams ir paskelbti CVP IS ne vėliau nei likus 2 (dviem) darbo dienoms iki pasiūlymų pateikimo termino pabaigos, Perkančioji organizacija pasiūlymų pateikimo terminą pratęsia protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus. Apie pasiūlymų pateikimo termino pratęsimą Perkančioji organizacija CVP IS susirašinėjimo priemonėmis praneša prie pirkimo CVP IS prisijungusiems tiekėjams, pranešimą apie tai patalpina CVP IS, ten pat, kur skelbiami ir pirkimo dokumentai, bei paskelbia skelbimą apie pirkimo skelbimo patikslinimą – pasiūlymų pateikimo termino pratęsimą.

7.6. Nesibaigus pirkimo pasiūlymų pateikimo terminui, Perkančioji organizacija savo iniciatyva turi teisę paaiškinti (patikslinti) pirkimo sąlygas. Perkančioji organizacija tokius paaiškinimus (patikslinimus) CVP IS susirašinėjimo priemonėmis išsiunčia visiems prie pirkimo CVP IS prisijungusiems tiekėjams ir patalpina CVP IS ne vėliau nei likus 2 (dviem) darbo dienoms iki pasiūlymų pateikimo termino pabaigos.

7.7. Jeigu Perkančioji organizacija negali pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau nei likus 2 (dviem) darbo dienoms iki pasiūlymų pateikimo termino pabaigos, Perkančioji organizacija pasiūlymų pateikimo terminą pratęsia protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus. Apie pasiūlymų pateikimo termino pratęsimą Perkančioji organizacija CVP IS susirašinėjimo priemonėmis praneša prie pirkimo CVP IS prisijungusiems tiekėjams, pranešimą apie tai patalpina CVP IS, ten pat, kur skelbiami ir pirkimo dokumentai, bei paskelbia skelbimą apie pirkimo skelbimo patikslinimą – pasiūlymų pateikimo termino pratęsimą. Paskelbus skelbimą apie pirkimo skelbimo patikslinimą, Perkančioji organizacija pirkimo sąlygų paaiškinimus (patikslinimus) CVP IS susirašinėjimo priemonėmis išsiunčia visiems prie pirkimo CVP IS prisijungusiems tiekėjams ir patalpina CVP IS, ten pat, kur skelbiami ir pirkimo dokumentai.

7.8. Tuo atveju, kai patikslinant pirkimo sąlygas, reikia patikslinti ir pirkimo skelbimą, Perkančioji organizacija atitinkamai patikslina skelbimą apie pirkimą ir paskelbia skelbimą apie pirkimo skelbimo patikslinimą ir, jei reikia, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Apie pasiūlymų pateikimo termino pratęsimą Perkančioji organizacija CVP IS susirašinėjimo priemonėmis praneša prie pirkimo CVP IS prisijungusiems tiekėjams, pranešimą apie tai patalpina CVP IS, ten pat, kur skelbiami ir pirkimo dokumentai, bei paskelbia skelbimą apie pirkimo skelbimo patikslinimą. Paskelbus skelbimą apie pirkimo sąlygų patikslinimą, Perkančioji organizacija pirkimo sąlygų pirkimo sąlygų patikslinimus CVP IS susirašinėjimo priemonėmis išsiunčia visiems prie pirkimo CVP IS prisijungusiems tiekėjams ir patalpina CVP IS, ten pat, kur skelbiami ir pirkimo dokumentai.

7.9. Perkančioji organizacija, atsakydama į tiekėjų prašymus paaiškinti pirkimo sąlygas, paaiškindama ar patikslindama pirkimo dokumentus, garantuoja užtikrinti tiekėjų anonimiškumą, t. y. užtikrina, kad tiekėjas nesužinotų kitų pirkimo procedūrose dalyvaujančių tiekėjų pavadinimų ir kitų rekvizitų.

7.10. Perkančioji organizacija nerengs susitikimų su tiekėjais dėl pirkimo dokumentų paaiškinimų.

VOKŲ SU PASIŪLYMAIS ATPLĖŠIMO PROCEDŪRA

8.1. Pradinis susipažinimas su CVP IS priemonėmis gautais pasiūlymais vyks Perkančiosios organizacijos Komisijos posėdyje **2015 m. gruodžio 17 d. 10 val. 00 min.** Lietuvos laiku adresu Žolyno g. 15, LT-10209 Vilniuje, posėdžių salėje – 200 kab. II aukšte.

8.2. Pradinio susipažinimo su elektroninėmis priemonėmis gautais pasiūlymais procedūroje turi teisę dalyvauti visi pasiūlymus pateikę dalyviai arba jų įgalioti atstovai, taip pat viešuosius pirkimus kontroliuojančių institucijų atstovai. Prieš prasidedant šiai procedūrai Komisijai turi būti pateiktas teisės aktų reikalavimus atitinkantis įgaliojimas dalyvauti šioje procedūroje. Įgaliojimas nereikalingas, kai vokų su pasiūlymais atplėšimo procedūroje dalyvauja:

8.2.1. pasiūlymą pateikęs fizinis asmuo;

8.2.2. pasiūlymą pateikusio juridinio asmens vadovas;

8.2.3. pasiūlymą pateikusios ūkio subjektų grupės nariai (jungtinės veiklos sutarties šalys): fiziniai asmenys bei juridinių asmenų vadovai.

8.3. Vokų su pasiūlymais atplėšimo procedūroje dalyvaujantiems dalyviams ar jų įgaliotiems atstovams skelbiama:

8.3.1. pasiūlymą pateikusio tiekėjo pavadinimas;

8.3.2. nurodyta pasiūlymo galutinė kaina (2 priedo kaina (c)) ir pranešama, ar pasiūlymas pateiktas Perkančiosios organizacijos nurodytomis priemonėmis. Ši informacija pateikiama ir posėdyje nedalyvavusiems, tačiau pageidavimą gauti informaciją pareiškusiems, pasiūlymus pateikusiems tiekėjams. Tuo atveju, kai pasiūlymo formoje (2 priedas) nurodyta skaičiais išreikšta galutinė pasiūlymo kaina su PVM neatitinka žodžiais nurodytos galutinės pasiūlymo kainos su PVM, teisinga laikoma žodžiais nurodyta galutinė pasiūlymo kaina su PVM.

8.4. Kiekvienas pradinio susipažinimo su CVP IS priemonėmis gautais pasiūlymais procedūroje dalyvaujantis dalyvis ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija, Perkančioji organizacija negali atskleisti tiekėjo pasiūlyme esančios konfidencialios informacijos, kurią nurodė tiekėjas.

8.5. Vokų su pasiūlymais atplėšimo procedūroje paskelbta informacija pateikiama ir pasiūlymus pateikusiems, bet posėdyje nedalyvavusiems, tačiau pageidavimą gauti informaciją CVP IS susirašinėjimo priemonėmis raštu pareiškusiems pasiūlymus pateikusiems tiekėjams. Bent vienam pasiūlymą pateikusiam tiekėjui pateikus rašytinį prašymą, Perkančioji organizacija visiems pasiūlymus pateikusiems tiekėjams ne ilgiau nei per 3 (tris) darbo dienas CVP IS susirašinėjimo priemonėmis raštu praneša šią informaciją apie visus pateiktus pasiūlymus:

8.5.1. pasiūlymus pateikusių dalyvių pavadinimai;

8.5.2. pateiktų pasiūlymų žodžiais nurodytos galutinės pasiūlymų kainos su PVM;

8.5.3. ar pasiūlymai pateikti Perkančiosios organizacijos nurodytomis CVP IS priemonėmis;

8.5.4. ar pristatyti siūlomų Prekių pavyzdžiai.

TIEKĖJŲ KVALIFIKACIJOS TIKRINIMAS, PASIŪLYMŲ NAGRINĖJIMAS, VERTINIMAS IR PALYGINIMAS, PASIŪLYMŲ ATMETIMO PRIEŽASTYS

9.1. Dalyvių kvalifikacijos duomenys, pateikti pasiūlymai ir pasiūlytos kainos nagrinėjami konfidencialiai, dalyviams arba jų atstovams nedalyvaujant.

9.2. Komisija tikrina tiekėjų atitiktį pirkimo sąlygose nustatytiems minimaliems kvalifikacijos reikalavimams, vertindama dalyvių pateiktus kvalifikaciją įrodančius dokumentus ir duomenis. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, Perkančioji organizacija privalo raštu CVP IS susirašinėjimo priemonėmis prašyti tiekėjo juos papildyti arba paaiškinti per Perkančiosios organizacijos nurodytą terminą. Jeigu Perkančiosios organizacijos prašymu tiekėjas nepatikslina pateiktų netikslių ar neišsamių duomenų apie savo kvalifikaciją, Perkančioji organizacija tokį pasiūlymą atmeta.

9.3. Komisija priima sprendimą dėl kiekvieno pasiūlymą pateikusio tiekėjo atitikties pirkimo sąlygose nustatytiems minimaliems kvalifikacijos reikalavimams. Perkančioji organizacija kiekvienam iš jų nedelsdama, bet ne vėliau nei per 3 (tris) darbo dienas nuo sprendimo priėmimo dienos, raštu CVP IS susirašinėjimo priemonėmis praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacija atitinka Perkančiosios organizacijos keliamus minimalius kvalifikacijos reikalavimus.

9.4. Jeigu Komisija, tikrindama pasiūlymą ir jo pateikimą nustato, kad dalyvis pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą ar jungtinės veiklos sutartį, jei pasiūlymą teikia ūkio subjektų grupė, arba šių dokumentų nepateikė, Perkančioji organizacija privalo raštu CVP IS susirašinėjimo priemonėmis paprašyti dalyvio patikslinti, papildyti arba pateikti šiuos dokumentus per Perkančiosios organizacijos nustatytą protingą terminą, kuris negali būti trumpesnis nei 3 (trys) darbo dienos nuo prašymo išsiuntimo iš Perkančiosios organizacijos dienos. Jei dalyvis per Perkančiosios organizacijos nustatytą terminą nepatikslina, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą ar jungtinės veiklos sutarties, jei pasiūlymą teikia ūkio subjektų grupė, šio dalyvio pasiūlymas atmetamas.

9.5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, Perkančioji organizacija privalo raštu CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pradinio susipažinimo su CVP IS priemonėmis gautais pasiūlymais posėdžio metu užfiksuotos galutinės pasiūlymo kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti galutinės pasiūlymo kainos sudedamųjų dalių arba papildyti galutinę pasiūlymo kainą naujomis dalimis. Jei tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo sąlygose nustatytų reikalavimų ir yra atmetamas.

9.6. Kai pateiktame pasiūlyme nurodoma neįprastai maža pasiūlymo kaina, Perkančioji organizacija privalo raštu CVP IS susirašinėjimo priemonėmis dalyvio paprašyti per Perkančiosios organizacijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar dalyvis, kurio pasiūlyme nurodyta neįprastai maža kaina, sugebės tinkamai įvykdyti sutartį, bei užtikrinti, kad nebūtų sudaromos sąlygos konkurencijos iškraipymui. Komisija, vertindama, ar dalyvio pateiktame pasiūlyme nurodytos pasiūlymo kainos yra neįprastai mažos, palygina dalyvio pasiūlyme nurodytas kainas su rinkoje esančiomis kainomis bei su kitų dalyvių pasiūlymuose nurodytomis kainomis. Jei dalyvis kainų nepagrindžia, jos pasiūlymas atmetamas.

9.7. Kvalifikacijos duomenų patikslinimus, pasiūlymo turinio paaiškinimus, pasiūlyme nurodytų aritmetinių klaidų pataisymus, neįprastai mažos kainos pagrindimo dokumentus, pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą ar jungtinės veiklos sutarties, jei pasiūlymą teikia ūkio subjektų grupė, patikslinimus ir papildymus arba pačius dokumentus, jei jų nebuvo pateikę, patikslinimus ir papildymus dalyviai Perkančiajai organizacijai siunčia CVP IS susirašinėjo priemonėmis.

9.8. Neatlygintinai prieinami duomenys (pirkimo sąlygų 3.1.3 punktas) apie dalyvių (juridinių asmenų) kvalifikaciją bus užfiksuoti ir išsaugomi paskutinę pasiūlymų pateikimo dieną bei bus laikomi aktualiais. Vėliau paaiškėjus, jog dalyvio (juridinio asmens) kvalifikacija pagal neatlygintinai prieinamus duomenis paskutinę pasiūlymų pateikimo dieną neatitiko pirkimo dokumentuose nustatytų kvalifikacijos reikalavimų, Perkančioji organizacija iki viešojo pirkimo-pardavimo sutarties sudarymo tokio dalyvio pasiūlymą atmes kaip neatitinkantį kvalifikacijos reikalavimų.

9.9. Išnagrinėjusi ir įvertinusi tiekėjų atitiktį pirkimo sąlygose nustatytiems kvalifikacijos reikalavimams, Komisija nagrinėja tiekėjų pateiktus pasiūlymus ir pateiktų siūlomų Prekių pavyzdžių atitikimą Specifikacijoje nustatytiems reikalavimams bei atitinkamumą Perkančiosios organizacijos poreikiams.

9.10. Tiekėjų siūlomų Prekių atitikimas nustatytiems reikalavimams nustatomas išbandant tiekėjų kartu su pasiūlymu pateiktus siūlomų Prekių pavyzdžius, t. y. tikrinant Prekes eksploatuojant jas realiomis, darbinėmis kasdieninėmis sąlygomis.

9.11. Siūlomų Prekių bandymą atliks Perkančiosios organizacijos sudaryta ekspertų grupė, kuri pagal gautus bandymo rezultatus Komisijai pateiks išvadas dėl Prekių atitikimo nustatytiems reikalavimams.

9.12. Tiekėjų pateiktų siūlomų Prekių pavyzdžių išbandymo metu bus vertinami šie kriterijai:

9.12.1. nuvažiuotas atstumas. Bus tikrinama, ar Prekės rida iki pilno susidėvėjimo atitinka Specifikacijoje nurodytą privalomąją ridą;

9.12.2. poveikis kontaktiniam tinklui. Bus nustatoma, ar ant bandomų Prekių nėra vizualiai matomi kontaktinio tinklo medžiagos likučiai;

9.12.3. mechaninis atsparumas. Bus nustatoma, ar Prekės aukštis po atliktų bandymų nėra mažesnis nei reikalaujama Specifikacijoje, ar nematyti degimo požymių, ar po bandymų Prekės nėra suskilusios, sutrupėjusios.

9.13. Iškilus klausimams dėl pasiūlymų turinio ir Perkančiajai organizacijai paprašius, tiekėjai privalo per Perkančiosios organizacijos nurodytą terminą ir nurodytu būdu pateikti papildomus paaiškinimus nekeisdami pirkimo objekto dalies pasiūlymo esmės.

9.14. Pasiūlymas atmetamas, jeigu:

9.14.1. tiekėjas pasiūlymą (pasiūlymo dokumentus, pvz.: kvalifikacijos dokumentus, tiekėjo įgaliojimą asmeniui pasirašyti pasiūlymą ir t. t.), ar jo dalį pateikė ne CVP IS priemonėmis;

9.14.2. dalyvis neatitinka pirkimo dokumentuose nustatytų minimalių kvalifikacijos reikalavimų ir Perkančiosios organizacijos prašymu per Perkančiosios organizacijos nurodytą terminą raštu CVP IS priemonėmis nepatikslino netikslių ar neišsamių duomenų apie savo kvalifikaciją;

9.14.3. Perkančioji organizacija nustatys, kad dalyvis apie nustatytų kvalifikacijos reikalavimų atitikimą pateikė melagingą informaciją;

9.14.4. dalyvis pasiūlymo dokumentų nepatvirtino saugiu elektroniniu parašu, atitinkančiu teisės aktų reikalavimus;

9.14.5. pasiūlymas ir / ar jo pateikimas neatitinka pirkimo dokumentuose nustatytų reikalavimų;

9.14.6. dalyvis per Perkančiosios organizacijos nurodytą terminą neištaiso pastebėtų aritmetinių klaidų ir (ar) nepaaiškina pasiūlymo;

9.14.7. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos, kainos;

9.14.8. dalyvis per Perkančiosios organizacijos nustatytą terminą, kaip nurodyta 9.4 punkte, nepatikslino, nepapildė ar nepateikė Pirkimo sąlygose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą ar jungtinės veiklos sutarties, jei pasiūlymą teikia ūkio subjektų grupė;

9.14.9. pateiktame pasiūlyme nurodyta galutinė pasiūlymo kaina yra neįprastai maža ir Perkančiajai organizacijai pareikalavus dalyvis nepateikia tinkamų šio kainos pagrįstumo įrodymų;

9.14.10. dalyvis pateikė daugiau nei vieną pasiūlymą arba ūkio subjektų grupės narys dalyvauja teikiant kelis pasiūlymus;

9.14.11. dalyvis pasiūlyme, parengtame pagal 2 priedą, nenurodė galutinės pasiūlymo kainos arba visai nepateikė pagal 2 priedą parengto pasiūlymo;

9.14.12. nepateikti siūlomų Prekių pavyzdžiai;

9.14.13. išbandžius dalyvio siūlomas Prekes paaiškėja, jog jos neatitinka specifikacijos reikalavimų ir / ar yra netinkamos Perkančiajai organizacijai.

9.15. Apie pasiūlymo atmetimą tiekėjas informuojamas nedelsiant, ne ilgiau nei per 5 (penkias) darbo dienas nuo sprendimo priėmimo dienos.

9.16. Perkančiosios organizacijos neatmesti pasiūlymai bus vertinami pagal mažiausios kainos kriterijų. Vertinamos bus žodžiais nurodytos galutinės pasiūlymų kainos eurais su PVM (2 priedo kaina (c)). Jeigu galutinė pasiūlymo kaina nebus nurodyta žodžiais, vertinama bus skaičiais nurodyta galutinė pasiūlymo kaina. Jei tiekėjui PVM netaikomas, tai vertinant pasiūlymą, prie jo pasiūlytos kainos tik vertinimo tikslais bus priskaičiuotas PVM. Jeigu pasiūlymuose kainos nurodytos kita valiuta, jos bus perskaičiuojamos eurais vadovaujantis Viešųjų pirkimų įstatymo 24 straipsnio 2 dalies 19 punkto nuostatomis.

9.17. Pasiūlymai bus lyginami pagal galutinių pasiūlymo kainų su PVM šimtąsias kainos dalis, apvalinant reikšmes pagal aritmetikos taisykles, t. y. teisiškai reikšmingi bus ne daugiau nei du skaičiai po kablelio.

PASIŪLYMŲ EILĖS IR LAIMĖTOJO NUSTATYMAS

10.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę bei laimėjusį pasiūlymą ir priima sprendimą sudaryti Prekių pirkimo sutartį, t. y.:

10.1.1. dalyviai pasiūlymų eilėje surašomi jų pateiktuose pasiūlymuose nurodytų kainų didėjimo tvarka. Pirmuoju pasiūlymų eilėje įrašomas dalyvis, kurio pasiūlymo kaina su PVM yra mažiausia. Jeigu keliuose pateiktuose pasiūlymuose galutinės pasiūlymų kainos yra vienodos, nustatant pasiūlymų eilę pirmesniu į šią eilę įrašomas dalyvis, kurio pasiūlymas elektroninėmis CVP IS priemonėmis pateiktas anksčiau. Pasiūlymų eilė nenustatoma, jei buvo gautas tik vienas pasiūlymas;

10.1.2. laimėjusiu dalyviu pripažįstamas dalyvis, kurio pasiūlymas yra pirmasis pasiūlymų eilėje;

10.1.3. Komisija priima sprendimą pirkimo sutartį sudaryti su laimetoju.

10.2. Perkančioji organizacija nedelsdama, ne vėliau nei per 5 (penkias) darbo dienas nuo Komisijos sprendimo priėmimo, suinteresuotiems dalyviams praneša apie priimtą sprendimą sudaryti sutartį ir nurodo sudarytą pasiūlymų eilę, laimėjusį pasiūlymą, tikslų sutarties sudarymo atidėjimo terminą, o dalyviui, kurio pasiūlymas neįrašytas į pasiūlymų eilę, – ir jo pasiūlymo atmetimo priežastis.i, kurio pasiūlymas neįrašytas į pasiūlymų eilę, – ir jo pirkimo objekto dalies pasiūlymo atmetimo priežastis.

PERKANČIOSIOS ORGANIZACIJOS SIŪLOMOS ŠALIMS PASIRAŠYTI PIRKIMO SUTARTIES PROJEKTAS

11.1. Nugalėtoju paskelbtas dalyvis privalo pasirašyti sutartį per Perkančiosios organizacijos nurodytą terminą. Terminas sutarčiai pasirašyti gali būti nustatomas atskiru pranešimu arba nurodomas pranešime apie laimėjusį pasiūlymą.

11.2. Jeigu dalyvis, kuriam buvo pasiūlyta sudaryti sutartį, raštu atsisako ją sudaryti arba iki Perkančiosios organizacijos nurodyto laiko dalyvis nepasirašo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti sutartį. Tokiu atveju Perkančioji organizacija siūlo sudaryti sutartį tiekėjui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti sutartį.

11.3. Sudaroma sutartis turi atitikti laimėjusio dalyvio pasiūlymą ir šias pirkimo sąlygas.

11.4. Sutarties projektas pateiktas 4 priede. Sutarties projekto sąlygos yra privalomos tiekėjams ir sudarant sutartį su laimėtoju nebus keičiamos.

11.5. Sutarties valiuta – eurai. Jeigu laimėtojo pasiūlyme kainos nurodytos kita valiuta, jos bus perskaičiuojamos ir sutartyje nurodomos eurais vadovaujantis Viešųjų pirkimų įstatymo 24 straipsnio 2 dalies 19 punkto nuostatomis.

PRETENZIJŲ IR GINČŲ NAGRINĖJIMO TVARKA

12.1. Pretenzijos pateikiamos ir ginčai nagrinėjami Lietuvos Respublikos viešųjų pirkimų įstatymo nustatyta tvarka. Tiekėjo teisės ginčyti Perkančiosios organizacijos veiksmus ar priimtus sprendimus reglamentuotos Viešųjų pirkimų įstatymo V skyriuje.

BAIGIAMOSIOS NUOSTATOS

13.1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Lietuvos Respublikos viešųjų pirkimų įstatymo bei poįstatyminių teisės aktų nuostatomis.

Viešųjų pirkimų komisijos pirmininkas Jurij Komarov

**Troleibusų Škoda 14Tr ir Solaris Trollino 15 AC srovės imtuvų kontaktinių įdėklų**

**pirkimo supaprastinto atviro konkurso būdu sąlygų**

**1 priedas**

### TROLEIBUSŲ ŠKODA 14TR IR SOLARIS TROLLINO 15 AC SROVĖS IMTUVŲ KONTAKTINIŲ ĮDĖKLŲ

**TECHNINĖ SPECIFIKACIJA**

1. Pirkimo objektas – troleibusų Škoda 14Tr ir Solaris Trollino 15 AC srovės imtuvų kontaktiniai įdėklai (toliau – Prekės).

2. Prekės turi tikti troleibusuose Škoda 14Tr ir Solaris Trollino 15 AC naudojamų srovės imtuvų galvutėms ir Vilniaus mieste eksploatuojamam troleibusų kontaktiniam laidui.

3. Prekių techninės charakteristikos:

3.1. matmenys – 87x28x(19÷21) mm (aukštis nurodomas iki kontaktinio laido ir įdėklo kontakto žemiausio taško);

3.2. ardomoji jėga – ≥ 8 KN;

3.3. įdėklo spaudimo į kontaktinį laidą jėga – ≥ 8 KN;

3.4. vidutinė garantinė rida normaliomis oro sąlygomis turi būti nemažiau nei 1 500 km prie nemažesnės nei 8 KN įdėklo spaudimo į kontaktinį laidą jėgos ir nemažesnio nei 5 mm likutinio aukščio;

3.5. vidutinė garantinė rida sunkesnėmis oro sąlygomis (lietus, lijundra ir t. t.) turi būti nemažiau nei 850 km prie nemažesnės nei 8 KN įdėklo spaudimo į kontaktinį laidą jėgos ir nemažesnio nei 5 mm likutinio aukščio.

4. Matomas kontaktinio laido medžiagos pėdsakas ant kontaktinio įdėklo paviršiaus eksploatacijos metu neleidžiamas.

5. Prekės turi būti naujos, kokybiškos, atitikti joms keliamus techninius bei kitus reikalavimus. Prekės privalo turėti sertifikatus, bandymų protokolus ar kitus, jų kokybę bei kitus atitikimą standartams įrodančius, dokumentus.

**Troleibusų Škoda 14Tr ir Solaris Trollino 15 AC srovės imtuvų kontaktinių įdėklų**

**pirkimo supaprastinto atviro konkurso būdu sąlygų**

**2 priedas**

**PASIŪLYMO FORMA**

**TROLEIBUSŲ ŠKODA 14TR IR SOLARIS TROLLINO 15 AC SROVĖS IMTUVŲ KONTAKTINIŲ ĮDĖKLŲ PIRKIMO**

**SUPAPRASTINTO ATVIRO KONKURSO BŪDU**

**PASIŪLYMAS**

2015-\_\_-\_\_

|  |  |
| --- | --- |
| Tiekėjo pavadinimas ir kodas  *(jei pasiūlymą pateikia ūkio subjektų grupė, nurodyti visų grupės partnerių pavadinimus)* |  |
| Tiekėjo adresas  *(jei pasiūlymą pateikia ūkio subjektų grupė, nurodyti visų grupės partnerių adresus)* |  |
| Įgalioto asmens vardas ir pavardė |  |
| Telefono numeris |  |
| Fakso numeris |  |
| E. pašto adresas |  |

|  |  |
| --- | --- |
| Subtiekėjo pavadinimas ir adresas |  |
| Subtiekėjo tiekiamos prekės |  |
| Sutarties dalis (apimtis pinigine išraiška, dalis procentais), kuriai ketinama pasitelkti subtiekėjus |  |

Pastaba. Pildyti tuomet, jei sutarties vykdymui bus pasitelkti subtiekėjai.

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. supaprastinto atviro konkurso skelbime, paskelbtame Viešųjų pirkimų įstatymo nustatyta tvarka*;*
2. kituose pirkimo dokumentuose (jų paaiškinimuose, papildymuose).

Mūsų pasiūlymo kaina:

|  |  |  |  |  |
| --- | --- | --- | --- | --- |
| **Eil. Nr.** | **Prekės pavadinimas** | **Mato vnt.** | **Kiekis** | **Prekės mato vieneto įkainis be PVM** |
| 1. | **Troleibusų Škoda 14Tr ir Solaris Trollino 15 AC srovės imtuvų kontaktiniai įdėklai**  ***[nurodyti siūlomų prekių gamintoją]*** | vnt. | 22 000 |  |
| *(a)* | **Pasiūlymo kaina be PVM** | | |  |
| *(b) = (a) \* 0,21* | **PVM (21 proc.)** | | |  |
| *(c) = (a) + (b)* | **Galutinė pasiūlymo kaina su PVM** | | |  |

**Galutinė pasiūlymo kaina su PVM (kaina (c)) .................. eurai (žodžiais.......................................)**

*Tais atvejais, kai pagal galiojančius teisės aktus tiekėjui nereikia mokėti PVM, jis nurodo bendrą kainą be PVM ir priežastis, dėl kurių PVM nemoka*

Apskaičiuojant pasiūlymo kainą ir prekės įkainį atsižvelgta į perkamą prekės kiekį, kainos sudėtines dalis, pirkimo sąlygų techninės specifikacijos reikalavimus, pirkimo sąlygose nurodytus prekių pristatymo terminus, numatytus atsiskaitymo už pristatytas prekes terminus bei visus kitus pirkimo dokumentų reikalavimus. Į šią sumą įskaičiuotos visos išlaidos: prekių pristatymo, pakrovimo, iškrovimo, draudimo išlaidos, kiti sutarties projekte nurodyti kaštai ir visa galima rizika, susijusi su rinkos kainų svyravimais ir visos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM.

Su prekės pristatymo terminais ir sąlygomis sutinkame.

Su pirkimo sąlygų 4 priede pateikiamu pirkimo sutarties projektu sutinkame.

Tvirtiname, kad siūlomos Prekės visiškai atitinka pirkimo dokumentuose nurodytus reikalavimus ir jos yra tokios:

|  |  |  |
| --- | --- | --- |
| Eil. Nr. | Reikalavimai | Atitinka (TAIP/NE) //  Nurodyti siūlomos prekės duomenis |
| 1. | Tinka troleibusuose Škoda 14Tr ir Solaris Trollino 15 AC naudojamų srovės imtuvų galvutėms ir Vilniaus mieste eksploatuojamam troleibusų kontaktiniam laidui |  |
| 2. | Matmenys – 87x28x(19÷21) mm |  |
| 3. | Ardomoji jėda – ≥ 8 KN |  |
| 4. | Įdėklo spaudimo į kontaktinį laidą jėga – ≥ 8 KN |  |
| 5. | Garantinė rida normaliomis oro sąlygomis nemažiau 1 500 km prie nemažesnės nei 8 KN įdėklo spaudimo į kontaktinį laidą jėgos ir nemažesnio nei 5 mm likutinio aukščio |  |
| 6. | Garantinė rida sunkesnėmis oro sąlygomis (lietus, lijundra ir t. t.) nemažiau nei 850 km prie nemažesnės nei 8 KN įdėklo spaudimo į kontaktinį laidą jėgos ir nemažesnio nei 5 mm likutinio aukščio |  |

Kartu su pasiūlymu pateikiami šie dokumentai :

|  |  |
| --- | --- |
| **Eil. Nr.** | **Pateiktų dokumentų pavadinimas** |
|  | ... |

Šiame pasiūlyme yra pateikta konfidenciali informacija\*:

|  |  |  |  |
| --- | --- | --- | --- |
| **Eil.**  **Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis, kurioje yra konfidenciali informacija)** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)** |
|  | ... |  |  |
|  | ... |  |  |
|  | ... |  |  |

\*Pildyti tuomet, jei bus pateikta konfidenciali informacija. Tiekėjas negali nurodyti, kad galutinė pasiūlymo kaina ar visas pasiūlymas yra konfidencialus.

Pasiūlymas galioja iki pirkimo sąlygose nurodyto termino.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dalyvis arba jo įgaliotas asmuo parašas vardas ir pavardė*

**Troleibusų Škoda 14Tr ir Solaris Trollino 15 AC srovės imtuvų kontaktinių įdėklų**

**pirkimo supaprastinto atviro konkurso būdu sąlygų**

**3 priedas**

**(Tiekėjo deklaracijos formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

UAB „Vilniaus viešasis transportas“ viešųjų pirkimų komisijai

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo pavadinimas) |
| dalyvaujantis (-i) UAB „Vilniaus viešasis transportas“ |
| (Perkančiosios organizacijos pavadinimas) |
| atliekamame troleibusų Škoda 14Tr ir Solaris Trollino 15 AC srovės imtuvų kontaktinių įdėklų pirkimo supaprastinto atviro konkurso būdu |
| (Pirkimo objekto pavadinimas, pirkimo numeris, pirkimo būdas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| skelbtame CVPP (pirkimo Nr. ) |
|  |

nėra su kreditoriais sudaręs taikos sutarties, nėra sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais.

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas) |  | (Parašas) |  | (Vardas ir pavardė) |  |

**Troleibusų Škoda 14Tr ir Solaris Trollino 15 Ac srovės imtuvų kontaktinių įdėklų**

**pirkimo supaprastinto atviro konkurso būdu sąlygų**

**4 priedas**

**PIRKIMO SUTARTIES PROJEKTAS**

**TROLEIBUSŲ ŠKODA 14TR IR SOLARIS TROLLINO 15 AC SROVĖS IMTUVŲ KONTAKTINIŲ ĮDĖKLŲ**

**PIRKIMO-PARDAVIMO SUTARTIS NR. .............................**

2016 m. ........................ mėn. ....d.

Vilnius

**Uždaroji akcinė bendrovė „Vilniaus viešasis transportas“**, pagal Lietuvos Respublikos įstatymus įsteigta ir veikianti įmonė, juridinio asmens kodas 302683277, kurios registruota buveinė yra Žolyno g. 15, LT-10209 Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus ................................, veikiančio pagal bendrovės įstatus (toliau – Pirkėjas),

ir

..............................................................................., juridinio asmens kodas..........................., kurios registruota buveinė yra.................................., atstovaujama.................................................., veikiančio pagal............................................ (toliau – Tiekėjas),

toliau vadinamos Šalimis, o kiekviena atskirai – Šalimi,

vadovaudamosi supaprastinto atviro konkurso dėl troleibusų Škoda 14Tr ir Solaris Trollino 15 AC srovės imtuvų kontaktinių įdėklų pirkimo (toliau – pirkimas) (BVPŽ kodas: 34300000-0 „Transporto priemonių ir jų variklių dalys ir pagalbiniai reikmenys“), .................... paskelbto CVPP pirkimo Nr. .............., kurio laimėtoja pripažinta....................., rezultatais,

sudarė šią viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

1. Straipsnis

**Sutarties dalykas**

1.1. Sutarties galiojimo laikotarpiu Tiekėjas įsipareigoja šioje Sutartyje nustatyta tvarka tiekti troleibusų Škoda 14Tr ir Solaris Trollino 15 AC srovės imtuvų kontaktinius įdėklus (toliau – Prekės), o Pirkėjas įsipareigoja priimti Sutarties reikalavimus atitinkančias pristatytas Prekes ir atsiskaityti su Tiekėju šioje Sutartyje nustatyta tvarka ir sąlygomis.

1.2. Perkamas Prekių kiekis – 22 000 vnt.

1.3. Prekių savybės ir techninė specifikacija nurodyti Sutarties 1 priede (toliau – Specifikacija).

1.4. Prekės privalo būti naujos, kokybiškos ir atitikti šioje Sutartyje bei pirkimo dokumentuose nustatytus reikalavimus.

2. Straipsnis

**Prekių kaina ir mokėjimo sąlygos**

2.1. Sutarties kaina:

2.1.1. Sutarties kaina: eurais be PVM – ............,.... EUR (.............. eurų ir ....... ct);

2.1.2. Sutarties kainos 21 proc. PVM: eurais – .........,... EUR (................ eurų ir ...... ct);

2.1.3. Sutarties kaina: eurais su 21 proc. PVM – .........,... EUR (................ eurų ir ...... ct).

2.2. Prekių mato vienetų įkainiai be PVM nurodyti Specifikacijoje. Prekių mato vienetų įkainiai be PVM visą Sutarties galiojimo laikotarpį yra nekeičiami. Jei Sutarties galiojimo laikotarpiu Lietuvos Respublikos (toliau – LR) teisės aktų nustatyta tvarka pasikeistų Prekėms taikomas PVM dydis, Šalys sutaria, kad įsigaliojus šiems LR teisės aktams, nuo naujojo Prekėms taikomo PVM dydžio įsigaliojimo dienos Pirkėjo užsakomoms Tiekėjo tiekiamoms Prekėms bus taikomas naujasis PVM dydis.

2.3. Sutarties kaina be PVM visą Sutarties galiojimo laikotarpį yra nekeičiama. Jei Sutarties galiojimo laikotarpiu LR teisės aktų nustatyta tvarka pasikeistų Prekėms taikomas PVM dydis, Šalys sutaria, nuo LR teisės aktų dėl PVM pasikeitimo įsigaliojimo dienos, likusiai (neišpirktai) Sutarties kainos be PVM daliai bus taikomas naujasis PVM dydis, t. y. Sutarties kaina su PVM, kaip nurodyta 2.1.3 punkte, būtų apskaičiuojama prie iki PVM pasikeitimo dienos išpirktos Sutarties kainos su PVM dalies pridėjus nuo PVM pasikeitimo dienos neišpirktos Sutarties kainos su PVM dalį.

2.4. 2.2 ir 2.3 punktuose nurodyti Šalių sutarimai papildomai nebus fiksuojami ir Šalys jokių papildomų susitarimų dėl to nepasirašys.

2.5. Sutarties kaina ir Prekių mato vienetų įkainiai dėl bendro kainų lygio kitimo arba kitų (išskyrus PVM) mokesčių pasikeitimo perskaičiuojami nebus. Visą riziką dėl sutarties kainos ir Prekių mato vienetų įkainių padidėjimo prisiima Tiekėjas.

2.6. Už pristatytas Prekes Pirkėjas atsiskaitys per 60 (šešiasdešimt) kalendorinių dienų nuo sąskaitos faktūros pateikimo dienos, Tiekėjui pristačius Prekes į Pirkėjo sandėlį ir Pirkėjo atstovui sąskaitoje faktūroje parašu patvirtinus apie Prekių gavimą.

2.7. Pirkėjas už pristatytas Prekes Tiekėjui atsiskaito mokėjimo pavedimu į Tiekėjo nurodytą banko sąskaitą:

Sąskaitos Nr. ……………………….

Bankas: .......................................

Banko kodas: ........................................

3. Straipsnis

**Prekių pristatymo terminai ir sąlygos**

3.1. Prekės turi būti pristatytos į Pirkėjo sandėlius adresu Žolyno g. 15, Vilniuje. Pristatymo sąlygos DDP Vilnius, INCOTERMS 2010.

3.2. Prekės bus perkamos dalimis, Preskių pristatymą išskaidant į keturis etapus:

3.2.1. 1 etapas – 5 500 vnt. Prekių turi būti pristatyta per 1 mėn. nuo Sutarties įsigaliojimo dienos;

3.2.2. 2 etapas – 5 500 vnt. Prekių turi būti pristatyta per 3 mėn. nuo 1 etapo pabaigos;

3.2.3. 3 etapas – 5 500 vnt. Prekių turi būti pristatyta per 4 mėn. nuo 2 etapo pabaigos;

3.2.4. 4 etapas – 5 500 vnt. Prekių turi būti pristatyta per 4 mėn. nuo 3 etapo pabaigos.

3.3. Prekių trūkumo ar praradimo bei dokumentuose nustatyto Prekių kokybės netekimo rizika iki Pirkėjas priims pateiktas Prekes ir pasirašys Tiekėjo pateiktą PVM sąskaitos faktūrą tenka Tiekėjui. Nuosavybės teisė į Prekes Pirkėjui pereina nuo PVM sąskaitos faktūros pasirašymo momento. Pirkėjas priima Prekes ir pasirašo dokumentus, jei Prekės atitinka Sutartyje nustatytus reikalavimus, yra tinkamai pateiktos bei įvykdyti kiti Sutartyje nustatyti Tiekėjo įsipareigojimai.

3.4. Prekių kiekis tikrinamas Prekių priėmimo-perdavimo metu.

3.5. **Tiekėjas, pateikdamas Pirkėjui sąskaitą faktūrą, joje privalo įrašyti perkamų Prekių pavadinimus ir identifikavimo (kataloginius) numerius tokius (jeigu tokie yra), kokie jie nurodyti Specifikacijoje.**

4. Straipsnis

**Prekių kokybė ir garantiniai įsipareigojimai**

4.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti perkamų Prekių kokybę nustatančių pirkimo dokumentų reikalavimus. Prekės privalo būti naujos, kokybiškos ir atitikti šioje Sutartyje bei pirkimo dokumentuose nustatytus reikalavimus.

4.2. Jeigu paaiškės, kad pristatytos Prekės yra defektinės arba, kad jos neatitinka Sutartyje nurodytų reikalavimų, Pirkėjo pasirinkimu Tiekėjas privalo savo sąskaita ir jėgomis ne ilgiau nei per 10 (dešimt) kalendorinių dienų nuo Pirkėjo pranešimo gavimo dienos pakeisti Prekes naujomis, Sutartyje nurodytus reikalavimus atitinkančiomis, Prekėmis.

4.3. Pristatytoms Prekėms suteikiama ne mažesnė nei Specifikacijoje nurodyta garantinė rida.

4.4. Tiekėjas, Prekių garantinės ridos laikotarpiu, turi užtikrinti nemokamą nekokybiškų (trupančių, skilinėjančių, darančių neigiamą poveikį troleibusų kontaktiniam tinklui) Prekių pakeitimą naujomis, tokiomis pačiomis, Prekėmis, jeigu Prekių kokybės trūkumai atsiranda ne dėl Pirkėjo kaltės eksploatuojant Prekes ir ne dėl mechaninių Prekių pažeidimų.

4.5. Tiekėjas turi užtikrinti operatyvų reagavimą į Pirkėjo pranešimus apie nekokybiškas Prekes. Pranešimai apie nekokybiškas Prekes turi būti priimami Tiekėjo nurodytu telefonu arba elektroniniu paštu (telefonas (tel. Nr. ......), el. paštas (el. paštas .....@....)).

5. Straipsnis

**Šalių pareigos ir atsakomybė**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

5.2. Tiekėjas įsipareigoja:

5.2.1. nuosekliai vykdyti Sutartį, nustatytais terminais ir sąlygomis pateikti ne mažesnį nei nurodytą Prekių kiekį 3.1 punkte nurodytu adresu ir atlikti kitus įsipareigojimus, numatytus Sutartyje;

5.2.2. pateikti Prekes tinkamai supakuotas, atitinkančias Specifikacijoje nurodytas Prekių savybes ir reikalavimus, užtikrinant Prekių atitiktį įprastai tokios rūšies prekėms keliamiems reikalavimams;

5.2.3. laikytis šiai sutarčiai taikomų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai Šaliai nuostolių atlyginimą, jei Tiekėjas ar jo darbuotojai nesilaikytų teisės aktų reikalavimų ir dėl to būtų pažeisti kokie nors reikalavimai ar pradėti procesiniai veiksmai;

5.2.4. kartu su pristatytomis Prekėmis Pirkėjui pateikti Prekių gamintojo išduotus dokumentus, įrodančius Prekių atitikimą Specfikacijoje nurodytiems reikalavimams;

5.2.5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

5.3. Pirkėjas įsipareigoja:

5.3.1. Šalių sutartu laiku priimti Tiekėjo pristatytas Prekes, jeigu jos atitinka pirkimo dokumentų, Tiekėjo pasiūlymo ir Sutarties reikalavimus bei kitus Prekėms taikomus privalomus kokybės reikalavimus;

5.3.2. Prekių paėmimo metu patikrinti pateiktų Prekių kiekį ir jų vizualinę kokybę bei po patikrinimo pasirašyti sąskaitą faktūrą;

5.3.3. nustačius Prekių neatitikimą Specifikacijoje nustatytiems reikalavimams, ne ilgiau nei per 3 (tris) darbo dienas, informuoti Tiekėją apie nustatytus neatitikimus;

5.3.4. sumokėti Tiekėjui už priimtas Tiekėjo tinkamai pateiktas, kokybiškas Prekes Sutartyje nustatyta tvarka ir terminais;

5.3.5. nedelsiant informuoti Tiekėją apie pastebėtus pateiktų Prekių trūkumus ir defektus, reikalaujamo kiekio ar kokybės nebuvimą;

5.3.6. tinkamai vykdyti kitus įsipareigojimus, numatytus Sutartyje.

5.4. Pirkėjas, uždelsęs atsiskaityti už gautas Prekes Sutartyje nustatytu terminu, Tiekėjui pareikalavus, nuo sekančios (po pareikalavimo) dienos moka 0,02 (dviejų šimtųjų) proc. dydžio delspinigius nuo nesumokėtos sumos (be PVM) už kiekvieną uždelstą dieną, bet ne daugiau nei 6,0 (šešis) proc. nuo nesumokėtos sumos (be PVM). Šalys susitaria, kad šiuo atveju palūkanos nemokamos.

5.5. Tiekėjas, uždelsęs pateikti Prekes Sutartyje nurodytu terminu, Pirkėjui pareikalavus, nuo sekančios (po pareikalavimo) dienos moka 0,02 (dviejų šimtųjų) proc. dydžio delspinigius nuo nepristatytų Prekių vertės (be PVM) už kiekvieną uždelstą dieną, kurie gali būti išskaičiuoti iš Pirkėjo priklausančių mokėjimų Tiekėjui sumos, bei atlyginti Pirkėjui kitus jo patirtus tiesioginius nuostolius dėl netinkamai vykdomų Tiekėjo įsipareigojimų.

5.6. Tiekėjas, nepašalinęs Pirkėjo pastebėtų Prekių kokybės trūkumų arba nepakeitęs Prekių kitomis, kokybiškomis ir reikalavimus atitinkančiomis Prekėmis per nustatytą laiką, Pirkėjui pareikalavus, nuo sekančios dienos už kiekvieną uždelstą dieną moka Pirkėjui 30 (trisdešimties) eurų baudą, kuri gali būti išskaičiuota iš Pirkėjo priklausančių mokėjimų Tiekėjui sumos, bei atlygina Pirkėjui kitus jo patirtus tiesioginius nuostolius dėl netinkamai vykdomų Tiekėjo įsipareigojimų ar netinkamos Prekių kokybės padarinių.

5.7. Netesybų sumokėjimas neatleidžia Sutarčių Šalių nuo pareigos vykdyti Sutartyse prisiimtus įsipareigojimus.

5.8. Šalys susitaria, kad kilus teisminiam ginčui dėl atsiskaitymo už pristatytas Prekes, Tiekėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos.

6. Straipsnis

**Nenugalimos jėgos aplinkybės *(force majeure)***

6.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

6.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

6.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

7. Straipsnis

**Sutarties galiojimas**

7.1. Sutarties galiojimo terminas – 14 mėnesių nuo Sutarties įsigaliojimo dienos.

7.2. Šalių sudaryta ir pasirašyta Sutartis įsigalioja Sutarties pasirašymo dieną.

7.3. Sutartis baigiasi kai Šalys tinkamai įvykdo visas iš Sutarties kylančias prievoles, įskaitant Pirkėjo perkamų Prekių pristatymą bei Pirkėjo visišką apmokėjimą Tiekėjui už pristatytas Prekes arba kai Sutarties Šalys sutaria Sutartį nutraukti, arba Sutartis nutraukiama įstatymu ar Sutartyje nustatytais atvejais.

7.4. Nutraukus Sutartį ar jai pasibaigus, lieka galioti Sutarties nuostatos, susijusios su garantijomis, atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

8. Straipsnis

Tiekėjo subtiekėjų keitimo pagrindai ir tvarka

8.1. Sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra parašyti žodį „nėra“]*.

8.2. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Tiekėjas pasiūlyme buvo numatęs perduoti subtiekėjams ir tik gavus Pirkėjo sutikimą.

8.3. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:

8.3.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;

8.3.2. subtiekėjas Tiekėjui atsisako atlikti jam Sutartyje numatytą įsipareigojimų dalį.

8.4. Sutarties 8.2 ir 8.3 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus, tik Tiekėjui gavus Pirkėjo sutikimą.

8.5. Sutarties 8.2 ir 8.3 punktuose nurodytais atvejais naujas subtiekėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams.

9. Straipsnis

**Sutarties pakeitimai**

9.1. Sutarties sąlygos Sutarties galiojimo laikotarpiu negali būti keičiamos, išskyrus tokias pirkimo Sutarties sąlygas, kurias pakeitus nebūtų pažeisti viešųjų pirkimų principai ir tikslas bei tokiems pirkimo Sutarties pakeitimams yra gautas Viešųjų pirkimų tarnybos sutikimas.

9.2. Sutarties galiojimo metu, gavus raštišką Tiekėjo paaiškinimą ir Šalims raštiškai sutarus, galimi Specifikacijos pakeitimai, kai nutraukiama Prekių gamyba. Šiuo atveju Prekės pakeičiamos lygiavertėmis, pirkimo dokumentų reikalavimus atitinkančiomis Prekėmis.

10. Straipsnis

**Sutarties pažeidimas**

10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

10.2. Vienai Sutarties Šaliai pažeidus Sutartį, nukentėjusioji Šalis turi teisę:

10.2.1. reikalauti kitos Šalies vykdyti sutartinius įsipareigojimus;

10.2.2. reikalauti atlyginti nuostolius, atsiradusius dėl Sutarties nevykdymo ar netinkamo vykdymo;

10.2.3. nutraukti Sutartį;

10.2.4. taikyti kitus Lietuvos Respublikos teisės aktų nustatytus teisių gynimo būdus.

11. Straipsnis

**Sutarties nutraukimas**

11.1. Sutartis gali būti nutraukta Šalių susitarimu vienos iš Šalių pageidavimu (reikalavimu), praėjus 15 (penkiolikai) kalendorinių dienų nuo rašytinio pranešimo, būtinai nurodant nutraukimo priežastį.

11.2. Pirkėjas turi teisę vienašališkai nutraukti šią Sutartį prieš terminą šiais atvejais:

11.2.1. kai Tiekėjas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

11.2.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

11.2.3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

11.2.4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

11.2.5. kai Tiekėjas sudaro subtiekimo sutartį be Pirkėjo sutikimo;

11.2.6. jei Tiekėjas Sutarties nevykdo, vykdo ją netinkamai ar kitaip pažeidžia Sutarties sąlygas;

11.2.7. dėl kitokio pobūdžio neveiksnumo, trukdančio vykdyti Sutartį.

11.3. Tiekėjas turi teisę vienašališkai nutraukti šią Sutartį prieš terminą šiais atvejais:

11.3.1. kai Pirkėjas nevykdo ar netinkamai vykdo savo sutartinius įsipareigojimus;

11.3.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

11.4. Šalis, ketinanti vienašališkai nutraukti Sutartį, prieš 10 (dešimt) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.

11.5. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.

12. Straipsnis

**Ginčų nagrinėjimo tvarka**

12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

13. Straipsnis

**Baigiamosios nuostatos**

13.1. Visos šios sutarties sąlygos turi būti aiškinamos atsižvelgiant į jų tarpusavio ryšį bei šios Sutarties esmę ir tikslą.

13.2. Vadovaujantis Lietuvos Respublikos viešųjų pirkimų įstatymo 18 straipsnio 3 dalimi, ši Sutartis negali pakeisti pirkimo dokumentuose ir Tiekėjo pasiūlyme numatytų pirkimo sąlygų ir kainos. Pirkimo dokumentai ir Tiekėjo pasiūlymas, kiek jis iš esmės neprieštarauja pirkimo dokumentams, yra sudėtinės šios Sutarties dalys. Esant esminių prieštaravimų tarp šios Sutarties ir pirkimo dokumentų bei Tiekėjo pasiūlymo, remiamasi pirkimo dokumentais ir Tiekėjo pasiūlymu.

13.3. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

13.4. Jokie šios Sutarties sąlygų pakeitimai negalioja, jeigu jie nėra padaryti raštu ir pasirašyti abiejų Šalių ar jų vardu bei patvirtinti antspaudais. Terminas „pakeitimas“ apima bet kokius pakeitimus, papildymus, išbraukimus, nesvarbu, kaip jie būtų atlikti.

13.5. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

13.6. Sutartis su priedais yra sudaryta ir pasirašyta dviem vienodą juridinę galią turinčiais egzemplioriais – po vieną kiekvienai Šaliai.

14. Straipsnis

**Sutarties priedai**

14.1. Troleibusų Škoda 14Tr ir Solaris Trollino 15 AC srovės imtuvų kontaktinių įdėklų techninė specifikacija (Sutarties 1 priedas).

15. Straipsnis

**Šalių rekvizitai**

**Pirkėjas: Tiekėjas:**

**UAB „Vilniaus viešasis transportas“** .....................................

Žolyno g. 15, LT-10209 Vilnius .....................................

Įmonės kodas 302683277 .....................................

PVM mokėtojo kodas LT100006468313 .....................................

Tel. (8 5) 239 4700 ....................................

Faks. (8 5) 270 9550 ....................................

A. S.LT57 4010 0424 0347 9130....................................

AB DNB bankas ....................................

Generalinis direktorius ....................................

.................................... ....................................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

A.V. A. V.

**Troleibusų Škoda 14Tr ir Solaris Trollino 15 AC srovės imtuvų kontaktinių įdėklų**

**pirkimo-pardavimo sutarties**

**Nr. \_\_\_\_\_\_\_\_\_\_\_\_\_\_\_\_\_\_\_**

**1 priedas**

**TROLEIBUSŲ ŠKODA 14TR IR SOLARIS TROLLINO 15 AC SROVĖS IMTUVŲ KONTAKTINIŲ ĮDĖKLŲ**

**TECHNINĖ SPECIFIKACIJA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekės pavadinimas** | **Mato vnt.** | **Kiekis** | **Prekės mato vieneto kaina be PVM** | **Viso prekės kiekio kaina be PVM** |
| 1. | **Troleibusų Škoda 14Tr ir Solaris Trollino 15 AC srovės imtuvų kontaktiniai įdėklai** | vnt. | 22 000 |  |  |
| *(a)* | **Visų prekių kiekių kaina be PVM** | | | |  |
| *(b) = (a) \* 0,21* | **PVM (21 proc.)** | | | |  |
| *(c) = (a) + (b)* | **Sutarties kaina su PVM** | | | |  |

**Sutarties kaina su PVM ...................... Eur (*žodžiais...................................*)**

Apskaičiuojant sutarties kainą atsižvelgta į perkamą prekės kiekį, kainos sudėtines dalis, sutarties techninės specifikacijos reikalavimus, sutartyje nurodytus prekių pristatymo terminus, numatytus atsiskaitymo už pristatytas prekes terminus bei visus kitus pirkimo dokumentų reikalavimus. Į šią sumą įskaičiuotos visos išlaidos: prekių pristatymo, pakrovimo, iškrovimo, draudimo išlaidos, kiti sutarties projekte nurodyti kaštai ir visa galima rizika, susijusi su rinkos kainų svyravimais ir visos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM.

Techniniai reikalavimai prekėms: ...

**Pirkėjas: Tiekėjas:**

**UAB „Vilniaus viešasis transportas“** .....................................

Žolyno g. 15, LT-10209 Vilnius .....................................

Įmonės kodas 302683277 .....................................

PVM mokėtojo kodas LT100006468313 .....................................

Tel. (8 5) 239 4700 ....................................

Faks. (8 5) 270 9550 ....................................

A. S.LT57 4010 0424 0347 9130....................................

AB DNB bankas ....................................

Generalinis direktorius ....................................

.................................... ....................................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

A.V. A. V.